Mahamudu Bawumia

Mahamudu Bawumia (wɔwoo no wɔ Ɔbɛsɛ 7,1963) yɛ Ghana sikasɛm ho nyimdzefo na nkan edwumayɛnyi wɔ sikakorabea kɛse mu a ɔsan yɛ Ɔmampanyin abedziekyir a ɔtɔdo enum wɔ Ghana Kwasafoman a otsia anan no mu. Ɔhyɛɛ ne mampanyin abedziekyir edwuma no ase wɔ Sanda 7,2017 kesi Sanda 7,2025 wɔ Nana Akufo-Addo amambu mu.  Ɔyɛ New Patriotic Party (NPP) a woeyi no dɛ ɔmampanyin wɔ afe 2024 amansan abatow no mu.

Nna Bawumia yɛ Ghana Sikakorabea Ambrado abedziekyir, kɛpem dɛ wɔpaaw no dɛ ɔmampanyin abedziekyir dze maa New Patriotic Party (NPP) amanyɛkuw no wɔ afe 2008 mu, a nna ɔnye ɔmampanyin Nana Akuffo-Addoreper dɛm dzibew no. Ɔsanso bɛyɛɛ ɔmampanyin abedziekyir dze maa NPP amanyɛkuw no wɔ afe 2012 amansan ambatow no mu a nna odzi akotsen wɔ afe 2012/2013 Ambatow Anodzisɛm no a ɔmaa wɔpaaw John Mahama dɛ nkonyimdzifo wɔ ambatow no mu.
Mahamudu Bawumia yɛ sikasɛm ho nyimdzefo, na Ghana ɔmampanyin abedziekyir.



 Abrabɔ Ahyɛse na Nhomasua 
Ɔyɛ Mamprisifo manba, wɔwoo Bawumia wɔ Tamale a ɔwɔ Ghana, n'awofo nye Alhaji Mumuni Bawumia na Hajia Mariama Bawumia. Ɔtɔdo duebien wɔ ne papa mba 18 no mu na ɔtɔdo ebien wɔ ne Maame mba enum no mu. 

Mahamudu Bawua kɔr skuul wɔ Sakasaka mbofra skuul wɔ Tamale na onyaa hokwan kɔr Tamale Mpanyin Skuul wɔ afe 1975 mu. Ber a owiee Tamale Mpanyin Skuul no, ɔkɔr United Kingdom, hɔ na osuaa sikakrabea edwuma na onyaa 'Chartered Institute of Bankers Diploma (ACIB). Na ɔyɛ opanyin ma Ghana United Nations Students' Association (GUNSA) wɔ afe 1987 mu. Onyaa adzesuakuw a odzi kan abawdobɔdze wɔ skuulpɔn abodzin mu fa sikasɛm ho wɔ Buckingham University mu wɔ afe 1987 mu.

Afie onyaa ne master's degree wɔ sikasɛm ho wɔ Lincoln Kolegyi wɔ Oxford, na ɔsan nyaa PhD wɔ sikasɛm mu wɔ Simon Fraser University wɔ Vancouver, British Columbia, Canada wɔ afe 1995 mu. Dza osuaa no bi nye macroeconomics, international economics, development economics na monetary policy. Woetsintsim nhoma pii.

 N'abrabɔ 
Ɔawar Samira Ramadan a ɔnye no wɔ mba baanan.
 Awofo 
Wɔwoo Bawumia wɔ Dwowda, Ɔbɛsɛ 7, 1963 wɔ Tamale, Ghana. N'awofo nye Alhaji Mumuni Bawumia na Hajia Mariama Bawumia.

Nna Bawumia ne papa Alhaji Mumuni Bawumia yɛ kyerɛkyerɛnyi, mbranyimnyi na amanyɛnyi, a ɔyɛ Mamprugu Dehye na Ɔhen dze ma Kperiga Apaa mu ansaana orinya no sor frɛ wɔ Fankwa, 2002. 

Nna ɔka hɔn a wɔdze Northern Peoples' Party bɔbɔɔ adze a nna Chief S. D. Dombo, Chief Abeifa Karbo, Yakubu Tali, Tolon Naa, na J.A. Braimah, Kabachewura so ka ho.

 Mboaedze 

Nkyekyεmu:Ghana Amanyɛnyi